স্টিভ জবস
স্টিভ জবস (পুরোনাম: স্টিভেন পল জবস) () (জন্ম ফেব্রুয়ারি ২৪, ১৯৫৫, মৃত্যু ৫ অক্টোবর ২০১১) যুক্তরাষ্ট্রের একজন উদ্যোক্তা ও প্রযুক্তি উদ্ভাবক। তাকে পার্সোনাল কম্পিউটার বিপ্লবের পথিকৃৎ বলা হয়। তিনি স্টিভ ওজনিয়াক এবং রোনাল্ড ওয়েন -এর সাথে ১৯৭৬ খ্রিস্টাব্দে "অ্যাপল কম্পিউটার" প্রতিষ্ঠা করেন। তিনি অ্যাপল ইনকর্পোরেশনের প্রতিষ্ঠাতাদের অন্যতম ও সাবেক প্রধান নির্বাহী কর্মকর্তা। তিনি "পিক্সার এ্যানিমেশন স্টুডিওস"-এরও প্রতিষ্ঠাতাদের অন্যতম ও সাবেক প্রধান নির্বাহী কর্মকর্তা। ১৯৮৫ সালে অ্যাপল ইনকর্পোরেশনের "বোর্ড অব ডিরেক্টর্সের" সদস্যদের সাথে বিরোধে জড়িয়ে তিনি অ্যাপল ইনকর্পোরেশনের থেকে পদত্যাগ করেন এবং নেক্সট কম্পিউটার প্রতিষ্ঠা করেন। ১৯৯৬ সালে অ্যাপল কম্পিউটার নেক্সট কম্পিউটারকে কিনে নিলে তিনি অ্যাপলে ফিরে আসেন। তিনি ১৯৯৫ সালে "টয় স্টোরি" নামের অ্যানিমেটেড চলচ্চিত্র প্রযোজনা করেন।
আলবার্তো ভিনসেন্তেল্লি
আলবার্তো ভিনসেন্তেল্লি একজন অ্যাকাডেমিক গবেষক, শিক্ষক, উদ্যোক্তা এবং ব্যবসায়ী। তিনি ক্যাডেন্স ডিজাইন সিস্টেমস এবং সাইনোপসিস ইনকর্পোরেটেড এর সহ-প্রতিষ্ঠাতা। 
তিনি পলিটেকনিকো ডি মিলানো থেকে ১৯৭১ সালে মাস্টার অব সায়েন্স ডিগ্রি অর্জন করেন। তিনি ১৯৭৬ সালে ইউনিভার্সিটি অব ক্যালিফোর্নিয়া, বার্কলে তে শিক্ষক হিসেবে যোগদান করেন। তিনি ১৯৮৩ সালে আইইইই ফেলো নির্বাচিত হন। তিনি ২০০৯ সালে আইইইই/আররসই ওলফসন জেমস ক্লার্ক ম্যাক্সওয়েল অ্যাওয়ার্ড লাভ করেন। তার প্রকাশনায় রয়েছে ৮৫০টির অধিক গবেষণাপত্র এবং ১৮টি বই। তিনি ২টি প্যাটেন্টের অধিকারী।